open-index/open-wikipedia-markdown huggingface dataset:
קאונטר סטרייק (סדרת משחקים)

260px|ממוזער|טורניר קאונטר סטרייק, 2015
**סדרת קאונטר סטרייק** (באנגלית: **Counter-Strike**) היא סדרת משחקי יריות טקטים בגוף ראשון שפותחה ופורסה על ידי חברת Valve. סדרת המשחקים, אשר ידועה במיוחד בזכות עבודת הצוות שמבוצעת על ידי השחקנים לאורך המשחק, הפכה עם השנים לאחת מסדרות משחקי הווידאו המשפיעים והמצליחים ביותר בכל הזמנים.

## משחקיות
מטרת השחקן במשחקים הללו היא להצטרף לקבוצה של טרוריסטים, או לוחמים בטרור, ולנסות לבצע את מטרות הקבוצה, או לחלופין לחסל את הקבוצה הנגדית. המשחקים הללו מתקיימים בסיבובים קצרים, אשר נגמרים כאשר אחת מהקבוצות מובסת, או כאשר קבוצה אחת הצליחה לבצע את מטרתה.

## המשחקים המרכזיים בסדרה

### קאונטר סטרייק

המשחק נוצר בתחילה כגרסה (מוד) למשחק Half-Life, ובעקבות הצלחתו צוות הפיתוח נשכר על ידי חברת Valve בשנת 2000 והחברה רכשה את הזכויות לקאונטר סטרייק.

לאורך השנים הופקו גם גרסאות של המשחק ל-Xbox, macOS, ולינוקס.

### Counter-Strike: Condition-Zero

בשנת 2003 יצא המשחק השני בסדרה, המשחק משתמש במנוע משחק זהה למשחק המקורי והשיפורים במשחק נובעים מרמת הפירוט במודלים ובטקסטורות. חידוש נוסף הוא האפשרות למשחק לשחקן יחיד שבו השחקן בוחר את אחת הקבוצות ונלחם כנגד הקבוצה השנייה אשר מונעת על ידי בינה מלאכותית.

### Counter-Strike: Source

גרסה החדשה המבוססת על מנוע Source שיצרה Valve ב-2004 במקור ל-Half-Life 2. המשחק מציג שיפור משמעותי בגרפיקה, ובנוסף מנוע פיזיקלי חדש Havok ותוקנו באגים שהיו בגרסאות קודמות.

### Counter-Strike: Global Offensive

גרסה חדשה של Counter-Strike: Source אשר יצאה ב-21 באוגוסט 2012. המשחק מכיל מפות משחק חדשות, כלי נשק חדשים, שיפור הטקסטורות ומודלים איכותיים יותר. הוא גם מכיל שיפורים במפות משחק קודמות מוכרות כמו Dust, Dust 2, Aztec, Nuke, Inferno.

משחק זה היה אמור להכיל גם אפשרות לשחק בין פלטפורמות Xbox 360, Playstation 3 ו-PC באותו שרת תחת שימוש במקלדת ועכבר למניעת יתרון אבל החברה החליטה שיש הבדלים גדולים מדי בין החומרות השונות.

### קאונטר סטרייק 2

המשחק יצא לשווקים ב-1 בספטמבר 2023 בגרסת בטא מוגבלת.

## משחקי ספין-אוף

### Counter-Strike 2D

: ערך מורחב – **[[Counter-Strike 2D]]**

גרסה שזכתה לפופולריות רבה לקאונטר סטרייק. כעיקרון שמה של גרסה זו מעיד על זה שהיא מוצגת בגרפיקת דו מימד.

### Counter-Strike Neo
הוא עיבוד ארקייד היפני ל-Counter Strike שיצא לאור על ידי Namco והוא פותח במיוחד בשביל לפעול על מערכת לינוקס.

### Counter-Strike Online

: ערך מורחב – **[[Counter-Strike Online]]**

המשחק מבוסס על המשחק Counter Strike Source ומציג שרתי משחק קבועים. המשחק הוא חינמי ופותח על ידי החברה Nexon. המשחק מיועד בעיקרו לקהל האסייתי. למשחק יש מצבים קבועים, ולא ניתן להוסיף מצבי משחק. ספין-אוף נוסף יצא למשחק בשם Counter-Strike Nexon: Zombies בשנת 2014.

## קישורים חיצוניים
* 

קטגוריה:סדרות משחקי וידאו
קטגוריה:משחקי יריות טקטיים
קטגוריה:משחקי יריות ממוחשבים (גוף ראשון)
קטגוריה:קאונטר סטרייק
דניאיל שפרן

**דניאיל שפרן** (ברוסית: **Даниил Борисович Шафра́н**; 13 בינואר 1923 - 7 בפברואר 1997) היה נגן צ'לו סובייטי-רוסי ממוצא יהודי. בשנת 1976 הוא קיבל תואר אמן העם של ברית המועצות. שפרן ניצח במספר תחרויות של מוזיקאים.

## קורות חיים
דניאיל שפרן נולד בשנת 1923 בפטרוגרד למשפחה יהודית. אביו היה נגן צ'לו, מנהל קבוצת צ'לו בתזמורת הפילהרמונית של סנקט פטרבורג. אמו הייתה נגנית פסנתר. בגיל שמונה דניאיל החל ללמוד נגינה אצל אביו ובגיל עשר החל ללמוד בקונסרבטוריון של לנינגרד צל יעקב שטרימר.

בשנת 1937 שפרן ניצח בתחרות כנרים ונגני צ'לו במוסקבה. באותה שנה הוא הקליט יצירה של פיוטר צ'ייקובסקי והחל לנגן בצ'לו של אמאטי משנת 1630.

בתקופת מלחמת העולם השנייה שפרן היה בנובוסיבירסק. בשנת 1946 הוא ניגן סונטה לצ'לו של דמיטרי שוסטקוביץ' ביחד עם המלחין. בשנת 1946 שפרן לראשונה נסע להופעות מחוץ לברית המועצות.

בשנת 1949 שפרן ביחד עם מסטיסלב רוסטרופוביץ' קיבלו פרס ראשון בתחרות שנערכה בבודפשט. בשנת 1950 שפרן סיים לימודים בקונסרבטוריון אצל יעקב שטרימר ועבר למוסקבה.

בשנת 1960 שפרן לראשונה הופיע בקרנגי הול ובשנת 1964 ברויאל פסטיבל הול.

בנוסף להופעות רבות ברחבי העולם שפרן היה מלמד והיה נותן שיעורי אמן במדינות רבות.

שפרן היה בחבר שופטים של "תחרות על שם צ'ייקובסקי" בשנים 1964-1990.

על פעילותו בתחום המוזיקה שפרן קיבל פרס ברית המועצות (1952). בשנת 1977 הוא קילב תואר אמן העם של ברית המועצות.

שפרן נפטר בשנת 1997 במוסקבה ונטמן בבית העלמין טרויקורובסקויה.

לאחר פטירתו אשתו של שפרן העבירה את הצ'לו שלו למוזיאון במוסבקה.

## קישורים חיצוניים

* ביוגרפיה 
* אתר שמוקדש לשפרן

קטגוריה:צ'לנים יהודים רוסים
קטגוריה:מורים למוזיקה ברוסיה
קטגוריה:מורים למוזיקה יהודים
קטגוריה:בוגרי הקונסרבטוריון של סנקט פטרבורג
קטגוריה:אישים הקבורים בבית העלמין טרויקורובסקויה
קטגוריה:אמני העם של ברית המועצות
קטגוריה:יהודים סובייטים
קטגוריה:סובייטים שנולדו ב-1923
קטגוריה:נפטרים ב-1997
אלכסנדר סטולפר

**אלכסנדר סטולפר** (ברוסית: **Александр Борисович Столпер**; 12 באוגוסט 1907 - 12 בינואר 1979) היה במאי קולנוע ותסריטאי סובייטי ממוצא יהודי. בשנת 1977 הוא קיבל תואר אמן העם של ברית המועצות. 
## קורות חיים
אלכסנדר סטולפר נולד בשנת 1907 בדבינסק (אז בתחומי האימפריה הרוסית כיום בלטביה) למשפחה יהודית. אביו בר היה יליד רצ'יצה. בעקבות אירועי מלחמת האזרחים ברוסיה המשפחה עברה לתחומי רוסיה הסובייטית.

בשנת 1923 סטולפר עבד כעיתונאי ובהמשך עד לשנת 1925 למד במכון לקולנוע. בשנת 1927 הוא התחיל לעבוד כתסריטאי באולפני "מוספילם".

בשנת 1938 סטולפר סיים לימודי בימוי אצל סרגיי אייזנשטיין.

בשנת 1942 סטולפר היה במאי ותסריטאי של סרט קולנוע "בחור מהעיר שלנו" עם ניקולאי קריוצ'קוב בתפקיד ראשי. בשנת 1948 הוא היה במאי של סרט "סיפור של איש אמיתי" שזכה לפופולריות גדולה ולסטולפר הוענק פרס ברית המועצות. סרטו "רחוק ממוסקבה" משנת 1950 גם זכה בפרס ברית המועצות. בסך הכול סטולפר ביים כ-20 סרטים וכתב כ-10 תסריטים.

בשנת 1964 סטולפר החל ללמד במכון לקולנוע ובשנת 1971 התמנה לפרופסור.

על פעילותו בתחום הקולנוע סטולפר קיבל פרס ברית המועצות פעמיים ומספר עיטורים. בשנת 1977 הוא קיבל תואר אמן העם של ברית המועצות.

סטולפר נפטר בשנת 1979 במוסקבה ונטמן בבית העלמין ודנסקויה.

## קישורים חיצוניים

* ביוגרפיה 

קטגוריה:במאי קולנוע רוסים
קטגוריה:במאי קולנוע יהודים
קטגוריה:תסריטאים רוסים
קטגוריה:תסריטאים יהודים
קטגוריה:מעוטרי עיטור הדגל האדום של העמל
קטגוריה:בוגרי המכון לקולנוע על שם גרסימוב
קטגוריה:מעוטרי עיטור אות הכבוד
קטגוריה:אמני העם של ברית המועצות
קטגוריה:סובייטים שנולדו ב-1907
קטגוריה:סובייטים שנפטרו ב-1979
The Beatles' 1965 European tour

**The Beatles' 1965 European tour** היה סיבוב הופעות של להקת הרוק הבריטית הביטלס, אשר החל באולפני BBC, לונדון, אנגליה ב-20 ביוני 1965 והסתיים בתיאטרון ABC, בלקפול, אנגליה ב-1 באוגוסט באותה שנה.

## רשימת שירים
רשימת שירים זו מייצגת את הופעת הלהקה במרכז הירידים, ניס, צרפת ב-30 ביוני 1965, וזו אינה מייצגת בהכרח את כל ההופעות שקיימה הלהקה במסגרת סיבוב זה.

# "Twist and Shout"
# "She's a Woman"
# "I'm a Loser"
# "Can't Buy Me Love"
# "Baby's in Black"
# "I Wanna Be Your Man"
# "A Hard Day's Night"
# "Everybody's Tryin' to Be My Baby"
# "Rock and Roll Music"
# "I Feel Fine"
# "Ticket to Ride"
# "Long Tall Sally"

## הופעות

## משתתפים
* ג'ון לנון – זמרה, קולות רקע, גיטרה חשמלית, גיטרה אקוסטית, מפוחית פה
* פול מקרטני – זמרה, קולות רקע, בס
* ג'ורג' האריסון – זמרה, קולות רקע, גיטרה חשמלית
* רינגו סטאר – זמרה, קולות רקע, תופים

## הערות שוליים

קטגוריה:סיבובי הופעות באירופה
קטגוריה:סיבובי הופעות בממלכה המאוחדת
קטגוריה:סיבובי הופעות בספרד
קטגוריה:סיבובי הופעות בצרפת
קטגוריה:סיבובי הופעות מ-1965
קטגוריה:סיבובי הופעות באיטליה
ג'ונתן אלמר

**ג'ונתן אלמר** (באנגלית: **Jonathan Elmer**; 29 בנובמבר 1745 – 3 בספטמבר 1817) היה פוליטיקאי אמריקאי מהמפלגה הפרו-אדמיניסטרטיבית (הפדרליסטית).

## ביוגרפיה
### ראשית חייו
ג'ונתן אלמר נולד בסידרוויל, פרובינציית ניו ג'רזי, ב-29 בנובמבר 1745. הוא היה בנם של הכומר דניאל אלמר ואביגיל (לורנס) אלמר. הוא קיבל שיעורים פרטיים עד 1765, אז החל ללמוד בכיתה הראשונה של סטודנטים לרפואה באוניברסיטת פנסילבניה. הוא קיבל את התואר הראשון ברפואה בשנת 1768, וב-1771 קיבל את תואר הדוקטור שלו ברפואה, הראשון שהוענק על ידי אמריקן יוניברסיטי.

### קריירה מוקדמת
אלמר עסק ברפואה בברידג'טון והיה פעיל בממשל ובפוליטיקה. מ-1772 עד 1775, הוא שימש שריף של מחוז קמברלנד. במהלך מלחמת העצמאות האמריקאית הוא היה קצין מיליציה והגיע לדרגת קפטן כמפקד פלוגה. הוא נבחר לאגודת הפילוסופיה האמריקאית בשנת 1774.

### קריירה מאוחרת יותר
אלמר היה ציר בקונגרס הקונטיננטלי שלוש פעמים: 1777 עד 1778, 1781 עד 1783 ו-1787 עד 1788. בשנים 1780 ו-1784 הוא ייצג את מחוז קמברלנד במועצה המחוקקת של ניו ג'רזי. המכללה של ניו ג'רזי (הידועה כיום כאוניברסיטת פרינסטון) הפכה את אלמר לנאמן ב-1782. הוא כיהן בתפקיד זה עד 1795. בית המחוקקים של ניו ג'רזי מינה את אלמר לסנאט של ארצות הברית והוא כיהן מ-4 במרץ 1789 עד 3 במרץ 1791.

בריאותו הדרדרה לאחר מכן, והוא מת ב-3 בספטמבר 1817, ונקבר בבית הקברות של הכנסייה הפרסביטריאנית באולד ברוד סטריט בברידג'טון.

## משפחתו
בשנת 1769 נישא אלמר למרי סילי, בתו של קולונל אפרים סילי מברידג'טון. הם היו הורים לשמונה ילדים.

אחיו הצעיר של אלמר, אבנעזר אלמר, ובנו של אבנעזר לוציוס אלמר היו חברים בבית הנבחרים של ארצות הברית.

## קישורים חיצוניים
* 
* 

## הערות שוליים

קטגוריה:אמריקאים ילידי ניו ג'רזי
קטגוריה:בוגרי אוניברסיטת פנסילבניה
קטגוריה:חברי הסנאט של ארצות הברית מניו ג'רזי
קטגוריה:אמריקאים שנולדו ב-1745
קטגוריה:אמריקאים שנפטרו ב-1817
טנדו

**טנדו** הייתה תוכנית אירוח שהנחה ירון לונדון בשנות ה-70 ב. במאי ראול יחיאל.

## רקע
שם התוכנית "טנדו" שאול מארמית ופירושו "בשניים, ביחד, בצוותא".

במסגרת התוכנית אירח לונדון אורחים לריאיון עומק.
בתוכנית הופיעו שלושה אורחים, ובין הראיונות ניגן יצחק שטיינר קטעי קישור מוזיקליים בפסנתר ובסיום התוכנית סבו האורחים יחדיו ושאלו אחד את השני שאלות.

בין האורחים היו גולדה מאיר, משה דיין ונשיא ההסתדרות הציונית העולמית. בנוסף מרגוט קלאוזנר, הסופר סמי מיכאל והפילוסוף משה קרוי, אילה גליקסברג ויגאל מוסינזון.

פרק הבכורה שודר ב-24 ביוני 1974 ובו התארחו ראש עיריית ירושלים טדי קולק, שמוליק קראוס ואסתר ראב.

מפיקת התוכנית הייתה העיתונאית הדוקומנטרית יהודית לוץ.

## הראיון עם ניסים סרוסי

ב-20 בינואר 1975 אירח לונדון את הזמר ניסים סרוסי שהיה אז כוכב עולה. לונדון פנה לסרוסי בשאלות שלעגו למראהו החיצוני וסגנונו המוזיקלי בהם "רק במדינה כמו ישראל אדם שנראה כך יכול להיהפך לכוכב". תפישתו של לונדון ושאלותיו נתפסו בעיני הציבור כמתנשאות וגזעניות כלפי יהדות המזרח ונתפס בתקשורת ובציבור כחלק מן השסע העדתי בישראל.

לדברי לונדון עצמו לא הייתה לו כוונה להעליב את סרוסי; לטענתו, שאב השראה מראיון עם שארל אזנבור, שבו מראיין צרפתי שאל אותו שאלות מתגרות. כן הוסיף כי אז לא הייתה לו את ההבנה שלימים התגבשה אצלו לגבי "ישראל השנייה", שרובה הוא יהודים ספרדים, מזרחים ועולים חדשים.

סרוסי שנפגע מהדברים ירד מן הארץ והתגורר בצרפת אך ליבן לבסוף את הדברים מול לונדון בשנת 2016 כשראיין אותו בתוכניתו לונדון את קירשנבאום.
הראיון עובד למערכון בתוכנית הסאטירה ניקוי ראש ובסרט שלאגר משנת 1979 בהשתתפות לונדון עצמו.

הריאיון עצמו נמחק מהארכיון מסיבה שאינה ידועה, ואין כלל זכר או תיעוד לגביו.

## ביקורות
מבקרת הטלוויזיה הדה בושס כתבה לאחר שידור התכנית הראשונה, אותה כינתה "טנדו מאכזב", שלונדון "אינו מצליח 'לעבור' את המסך הקטן" וכי "הופעתו אינה משכנעת ומאוזנת".

## קישורים חיצוניים
*
*
*

## הערות שוליים

קטגוריה:תוכניות טלוויזיה ישראליות
קטגוריה:תוכניות אירוח ישראליות
קטגוריה:תוכניות טלוויזיה ישראליות שעלו לשידור בשנות ה-1970
קטגוריה:הערוץ הראשון: תוכניות וסדרות
בלוף

**בלוף** (באנגלית: **bluff**) היא התנהגות של משתתף במשחקי קלפים שמטרתה להטעות יריבים לטובתו האישית. עיקר הפעולה היא יצירת רושם שיש בידו קלפים חזקים יותר מקלפי היריבים. אם הבלוף מצליח היריבים עשויים לפרוש לפני חשיפת הקלפים וה'בלופ'ר יזכה בקופה.

ממשחקי הקלפים המושג עבר לשפת הדיבור, שם הוא מגדיר דבר שקר. בעברית וגם בשפות אחרות, הבלוף שימש כבסיס ליצירת מילים נוספות, למשל: בלופר (סוג של שקרן), לבלף (לשקר בסגנון הבלוף). מילים אלה נקלטו היטב בעברית ושמשו למתן שמות לסרט קולנוע, בלופר לסדרת סרטי אנימציה, מר בלופר וללהקה קוקו בלוף והיתושים. הבלוף שימש בהרכבת מושגים חדשים, דוגמת: ישראבלוף וקוקו-בלוף (כינוי לחצי קוקו).

## קישורים חיצוניים
* בלוף בפוקר – איך מבלפים בפוקר ומבלבלים את היריב
* Game Theory and Poker 

קטגוריה:פוקר
קטגוריה:מונחים בהימורים
קטגוריה:הונאה
מליסה ג'ואן הארט

**מליסה ג'ואן הארט** (באנגלית: **Melissa Joan Hart**; נולדה ב-18 באפריל 1976) היא שחקנית אמריקאית. לאורך השנים כיכבה בין היתר בתפקידים הראשיים בקומדיות המצבים "Clarissa Explains It All" (בין השנים 1991 עד 1994), "סברינה המכשפה המתבגרת" (בין השנים 1996 עד 2003), ו"Melissa & Joey" (בין השנים 2010 עד 2015). לאורך השנים מליסה כיכבה גם בסרטי הקולנוע "Drive Me Crazy" (בשנת 1999), "Nine Dead" (בשנת 2009), ו- "God's Not Dead 2" (בשנת 2016). ב-17 באוקטובר 2021, היא הפכה לסלבריטאית הראשונה שזכתה בפרס הגדול בתוכנית "גלגל המזל של הסלבריטאים"  על סך מיליון דולרים, אותו היא תרמה לארגון הצדקה שלה "Youth Villages".

## ביוגרפיה
מליסה נולדה ב-1976 בעיירה סמית'טאון  שבניו יורק, וגדלה בעיירה סיוויל  שבניו יורק. מליסה היא בתם של מפיקה וסוכנת הכישרונות פאולה הארט, ושל הנגר והימאי ויליאם הארט. מליסה היא הבכורה מבין שמונה ילדים - יש לה שש אחיות ואח אחד - ורבים מהם גם פנו לקריירות משחק.

מליסה החלה להופיע בפרסומות טלוויזיה עוד כאשר היא הייתה בת ארבע.

מליסה זכתה לראשונה לפרסום רב כאשר גילמה את הדמות הראשית בסדרה של ערוץ ניקלודיאון "קלריסה מסבירה" אשר שודרה בין השנים 1991 עד 1994. הסדרה זכתה להצלחה רבה אשר תרמה לכך שבשנות ה-90 מליסה הפכה לאלילת נוער. מליסה גילמה בסדרה את הנערה המתבגרת קלריסה דרלינג אשר לעיתים רבות שברה את הקיר הרביעי כאשר היא הסבירה לקהל הצופים את בעיותיה.

בעקבות הצלחת הסדרה מליסה גילמה בהמשך את הדמות הראשית בקומדיית המצבים "סברינה המכשפה המתבגרת" בערוץ ABC בין השנים 1996 עד 2003. הסדרה זכתה להצלחה רבה ושודרה במשך שבע עונות. מליסה גילמה בסדרה את דמותה של הנערה סברינה ספלמן אשר מנסה לפתור בעיות טיפוסיות של מתבגרים באמצעות כוחות הקסם שברשותה.

בין השנים 2010 עד 2015 מליסה כיכבה גם בסדרה "Melissa & Joey" לצד ג'ואי לורנס.

בנוסף לקרירת המשחק מליסה ביימה גם מספר פרקים בסדרה "סברינה המכשפה המתבגרת".

## חיים אישיים
מליסה נישאה למוזיקאי מארק ווילקרסון ב-19 ביולי 2003. לזוג שלושה בנים.

הארט ומשפחתה הם פרסביטריאנים. מליסה ציינה בעבר בראיון שהיא ומשפחתה מקפידים ללכת לכנסייה ביום ראשון ומתפללים כל לילה ולפני כל ארוחה.

## קישורים חיצוניים

## הערות שוליים

קטגוריה:בוגרי אוניברסיטת ניו יורק
קטגוריה:במאיות טלוויזיה אמריקאיות
קטגוריה:מדבבות אמריקאיות
קטגוריה:במאי טלוויזיה אמריקאים
קטגוריה:שחקניות תיאטרון אמריקאיות
קטגוריה:מגישי פודקאסטים אמריקאים
קטגוריה:דוגמניות אמריקאיות
קטגוריה:שחקניות ילדות אמריקאיות
קטגוריה:פרסביטריאנים
קטגוריה:אמריקאיות שנולדו ב-1976
קטגוריה:אמריקאים שנולדו ב-1976
R-12

**R-12**,  SS-4 Sandal לפי קוד דיווח נאט"ו היה טיל בליסטי לטווח בינוני מתוצרת ברית המועצות . הטיל נכנס לשירות בשנת 1959 והיה הטיל הנפוץ ביותר בשנות ה-60 של המאה ה-20. הוא יצא משירות בהדרגה תוך החלפתו בטיל אחר.
## היסטוריה
הטיל פותח בהובלת מיכאיל יאנגל במשרד התכנון "יוז'ני" בעיר דנייפרופטרובסק (כיום באוקראינה). לאחר סיום הפיתוח הטיל היה מיוצר במפעלים ליד משרד התכנון ובערי פרם, אורנבורג ואומסק.

הטילים הראשונים נכנסו לשירות מבצעי ב-15 במאי 1960 ביחידות שהיו ממקומות בלטביה הסובייטית ובבלארוס הסובייטית. הם היו מוצבות מעל הקרקע ומרחק בין הטילים היה כ-20 ק"מ במטרה למנוע פגיע בזוג טילים מפגיעה גרעינית בודדת. בשנת 1961 בוצע ניסוי ירי מאזור סלחרד לאתר ניסויים באי נובאיה זמליה.

מספר טילים הוצבו בקובה בתקופת משבר הטילים בקובה בשנת 1962.

בשנת 1963 לראשונה הטילים הוצבו בכן שיגור תת-קרקעי בקוסמודרום פלסצק וקפוסטין יאר. דגם זה קיבל שם R-12Y.

בסך הכול נבנו כ-2,300 יחידות כאשר בשנים 1966/1967 היו בשירות 572 יחידות.

היחידות הוצאו משירות בהדרגה תוך החלפתם בטיל "SS-20 Saber".

על בסיס הטיל פותח משגר מדגם "קוסמוס 2".
## קישורים חיצוניים

* מידע על טיל 
* תיאור הטיל 
* נתונים

קטגוריה:טילים בליסטיים סובייטיים
קטגוריה:טילי קרקע-קרקע
קטגוריה:נשק גרעיני במלחמה הקרה
אין כמו בבית (סרט)

**אין כמו בבית** (באנגלית: **Failure to Launch**) הוא סרט קומדיה רומנטית אמריקאי משנת 2006 בבימויו של טום דיי, עם מתיו מקונוהיי ושרה ג'סיקה פרקר בתפקידים הראשיים.

העלילה היא על גבר בן 35 שמתעקש עדיין לגור עם הוריו שרוצים שיעזוב אותם לחיים עצמאיים. פירוש השם באנגלית הוא "כישלון בהמראה" (לחיים עצמאיים).

הסרט הצליח מאד מבחינה מסחרית וגרף יותר מ-130 מיליון דולר.

## תקציר העלילה
טריפ (מתיו מקונוהיי) הוא צעיר נאה ומבוסס שגר עדיין בדירת הוריו סו (קתי בייטס) ואל (טרי בראדשו) בבלטימור. בתחילת הסרט הוא מתעלס בדירת הוריו עם מליסה (קתרין ויניק) אבל לאחר שאביו מפריע להם בשעת מעשה היא מבינה שטריפ עדיין גר עם הוריו ובורחת משם.

לטריפ יש שני חברים שעדיין גרים עם הוריהם - דמו (בראדלי קופר) ופיליפ "אייס" (ג'סטין ברת'ה).

סו ואן שוכרים את שירותיה של פולה (שרה ג'סיקה פרקר) שעוסקת בשכנוע צעירים "להמריא" מדירות הוריהם לחיים עצמאיים. היא נפגשת אתם ומחזקת את ביטחונם העצמי עד שהם מרגישים שיכולים להתחיל בחיים עצמאיים.

פולה נפגשת "במקרה" עם טריפ ומרגישה שהוא שונה משאר "המטופלים" שלה. הוא אינו "לוזר" אלא בעל ביטחון עצמי חזק. טריפ עוסק כמתווך בקנייה ומכירה של יאכטות. הוא לוקח אותה לשיט והיא מתאהבת בו. כאשר הוא מביא אותה לביתו וסו מזהירה אותה שזה שלב אחרון לפני שיזרוק אותה, היא מסכימה אפילו להישאר שם ולקיים אתו יחסים אינטימיים.

שותפתה לדירה, קתרין "קית" (זואי דשנל) מבהירה לה שהיא מאוהבת. בינתיים מגלה פיליפ את פולה בשיחה עם לקוח ותמורת אי גילוי סודה הוא מבקש כי תכיר לו את קית ותדבר אתה לטובתו.

למרות זאת מתגלה הסוד לטריפ והוא נדהם ונעלב ומנתק את קשריו עם פולה. הוא כועס על הוריו ועובר לגור במרינה בבלטימור. פולה מתכוננת לטוס לקולורדו.

ההורים והחברים מזמנים ישיבה דחופה איך להפגיש ולפייס ביניהם. לבסוף התכנית מצליחה וטריפ לוקח את פולה לשיט.

## צוות השחקנים

## קישורים חיצוניים

*קדימון לאין כמו בבית, באתר יוטיוב
*אין כמו בבית, באתר אידיבי

קטגוריה:סרטי 2006
קטגוריה:סרטים אמריקאיים
קטגוריה:סרטים באנגלית
קטגוריה:סרטי פרמאונט
קטגוריה:סרטי קומדיה רומנטית
קטגוריה:סרטים שצולמו במרילנד
פילימון דיקינסון

**פילמון דיקינסון** (באנגלית: **Philemon Dickinson**; 5 באפריל 1739 – 4 בפברואר 1809) היה עורך דין ופוליטיקאי אמריקאי מטרנטון, ניו ג'רזי. בתור בריגדיר גנרל של המיליציה של ניו ג'רזי, הוא היה אחד מקציני המיליציה היעילים ביותר של מלחמת העצמאות האמריקאית. הוא גם היה חבר קונגרס קונטיננטלי מדלאוור וסנאטור אמריקאי מניו ג'רזי.

## ביוגרפיה
### רקע
פילמון דיקינסון נולד ב"קרוסיאדור", ליד טראפה שבפרובינציית מרילנד ב-5 באפריל 1739, והיה אחיו הצעיר של האב המייסד ג'ון דיקינסון. כשהיה בן שנה, עברה משפחתו לדלאוור. הוא התחנך על ידי מורה פרטי עד שהלך לאוניברסיטת פנסילבניה, שם השלים את לימודיו ב-1759. לאחר מכן למד משפטים, והתקבל ללשכת עורכי הדין, אך מעולם לא עסק בכך. בשנת 1767 עבר דיקינסון לטרנטון לאחוזה בשם "ההרמיטאז'". ב-14 ביולי 1767, התחתן עם בת דודתו הראשונה, מרי קדוולדר (1746–1781). נולדו להם שני ילדים; סמואל (1770–1837) ומרי (1768–1822).

### שירות צבאי
דיקינסון שירת כקצין במהלך מלחמת העצמאות האמריקאית, והגיע לדרגת מייג'ור גנרל במיליציה של ניו ג'רזי.

בתחילת מלחמת העצמאות ב-1775 הוא הוסמך לקולונל של המיליציה של מחוז הנטרדון. ב-1776 נבחר כציר לקונגרס המחוז המהפכני של ניו ג'רזי. בינואר 1777 הוביל דיקינסון 400 מהמיליציות שלו בפשיטה על פלוגת אספקה בריטית ליד בית המשפט של סאמרסט, ניו ג'רזי, ולכד כארבעים קרונות של אספקה וכמה שבויים. ביוני 1777 הוא מונה למייג'ור גנרל בפיקוד על כל המיליציות של ניו ג'רזי, תפקיד בו החזיק לאורך שאר המלחמה.

בנובמבר 1777 הוביל דיקינסון 1,400 איש בפשיטה על סטטן איילנד. בעוד שהמתקפה נצפתה על ידי הגנרל הלויאליסט סקינר ונהדפה, הרגה יחידתו של דיקינסון חמישה ולקחה 24 שבויים. דיקינסון לקח כמה מתנדבי ניו ג'רזי בשבי, כולל לוטננט ג'ייקוב ואן בוסקרק, לוטננט אדוארד ארל והמנתח ג'ון האמל.

המיליציה של דיקינסון השתתפה בקרב מונמות' ב-1778, וסייעה במניעת נסיגת הבריטים לניו יורק. כאשר בן דודו ג'ון קדוולדר ערך דו-קרב עם גנרל תומאס קונווי ב-4 ביולי 1778, היה דיקינסון הסגן של קדוולדר.

### שירות ציבורי לאחר המהפכה
בשנים 1782 ו-1783 ייצג את דלאוור בקונגרס הקונטיננטלי. בשנים 1783–1784 הוא נבחר למועצה המחוקקת של ניו ג'רזי ממחוז הנטרדון שם שימש כסגן נשיא המועצה בשתי השנים. הוא היה חבר בוועדה שבחרה את האתר לבירה הלאומית בוושינגטון הבירה ב-1784. כאשר ויליאם פטרסון התפטר מהסנאט של ארצות הברית, דיקינסון נבחר על ידי ניו ג'רזי להשלים את כהונתו של פטרסון. הוא כיהן בסנאט מ-13 בנובמבר 1790 עד 3 במרץ 1793.

### מותו
לאחר כהונתו בקונגרס, חזר לטפל באחוזותיו עד שמת ב-4 בפברואר 1809, בביתו, ונקבר ב-Friends Burying Ground בטרנטון.
ממוזער| מכתב מפילימון דיקינסון, 1778

## קישורים חיצוניים

* 
* 

## הערות שוליים

קטגוריה:אמריקאים ילידי מרילנד
קטגוריה:בוגרי אוניברסיטת פנסילבניה
קטגוריה:גנרלים בצבא ארצות הברית
קטגוריה:אנשי צבא אמריקאים במלחמת העצמאות של ארצות הברית
קטגוריה:חברי הסנאט של ארצות הברית מניו ג'רזי
קטגוריה:אמריקאים שנולדו ב-1739
קטגוריה:אמריקאים שנפטרו ב-1809
טיה קררה

**אלתיאה רה דוהיניו ג'נאירו** (באנגלית: **Althea Rae Duhinio Janairo**; נולדה ב-2 בינואר 1967), אשר ידועה בעיקר בשם הבמה **טיה קררה** (**Tia Carrere**), היא שחקנית וזמרת אמריקאית.

לאורך השנים קררה גילמה בין היתר את דמותה של קסנדרה וונג בסרטי הקולנוע "עולמו ויין" ו"עולמו של ויין 2", את ג'ונו סקינר בסרט "שקרים אמיתיים" את נאני פלקאי בסרטים ובסדרות הטלוויזיה של לילו וסטיץ', את המלכה טירהאנה ב-"Duck Dodgers", את חברתו של ריצ'רד לואיס ב-"תרגיע", וכיכבה בתפקיד סידני פוקס בסדרת הטלוויזיה "Relic Hunter". קררה הייתה גם מתמודדת בעונה השנייה של "רוקדים עם כוכבים" ובעונה החמישית של הסדרה "The Celebrity Apprentice". בנוסף למשחק, קררה זכתה גם בשני פרסי גראמי.

## ביוגרפיה
קררה נולדה ב-1967 בהונולולו שבהוואי. קררה היא ממוצא פיליפיני, סיני וספרדי. קררה שאפה להיות זמרת עוד מגיל צעיר.

### קריירת משחק
כאשר הייתה בת 18 מפיק מקומי בחרה ללהק אותה לסרט "Aloha Summer" כאשר הבחין בה כשהיא עושה קניות במכולת בוואיקיקי. באותה העת החליטה להשתמש בשם הבמה "טיה קררה" כאשר בחרה לשלב את הכינוי אותו העניקה לה אחותה, "טיה", בנוסף לשם המשפחה "קררה" אשר היה מחווה לשחקנית ברברה קררה.

קררה זכתה לפרסום רב כאשר כיכבה בתחילת שנות ה-90 בתפקיד קסנדרה וונג, מושא האהבה של דמותו של מייק מאיירס בסרט הקומדיה המצליח "עולמו של ויין" (1992) ובסרט ההמשך שלו "עולמו של ויין 2" (1993). בזכות דמותה של קסנדרה, שהייתה זמרת רוק ונגנית גיטרת בס, קררה הצליחה להציג לעולם לא רק את כישורי המשחק שלה, אלא גם את כישרון השירה שלה.

לאורך השנים שיחקה קררה גם בסרטי הפעולה "צמד לעניין" (1991), לצידם של דולף לונדגרן וברנדון לי; "שמש עולה" (1993), לצידם של שון קונרי וווסלי סנייפס; ו"שקרים אמיתיים" (1994), לצידו של ארנולד שוורצנגר, בו גילמה את הפאם פאטאל ג'ונו סקינר.

בין השנים 1999 עד 2002 קררה כיכבה גם בתפקיד הארכאולוגית סידני פוקס בסדרת הטלוויזיה "Relic Hunter".

בשנת 2025 שיחקה בתור מיס קקואה בסרט הלייב-אקשן "לילו & סטיץ'" המבוסס על סרט ההנפשה באותו השם משנת 2002. ב-19 בספטמבר 2025 צפוי לצאת לאור הסרט "Waltzing with Brando" בו היא משתתפת.

### קריירת מוזיקה
אלבום הבכורה של קררה, "Dream", יצא לשווקים ב-1993. לאורך השנים הוציאה לשווקים גם מספר אלבומים של מוזיקה הוואית, וזכתה בפרסי גראמי על אלבומיה "Ikena" (משנת 2009) ו-"Huana Ke Aloha" (משנת 2011).

## חיים אישיים
בשנת 1992 קררה התחתנה עם מפיק הקולנוע אלי סמאהה. סמאהה וקררה התגרשו בפברואר 2000. ב-30 בנובמבר 2002 נישאה לצלם העיתונות סיימון וואקלין, והזוג הביא לעולם בת. הזוג התגרש לבסוף ב-2010.

## דיסקוגרפיה
### אלבומי אולפן
* Dream (יצא לשווקים ב-1993)
* Hawaiiana (יצא לשווקים ב-2007)
* Ikena (יצא לשווקים ב-2008)
* He Nani (יצא לשווקים ב-2009)
* Huana Ke Aloha (יצא לשווקים ב-2010)

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:משתתפים בתוכניות מציאות אמריקאיות
קטגוריה:זוכי פרס גראמי
קטגוריה:מדבבות אמריקאיות
קטגוריה:זמרות פופ אמריקאיות
קטגוריה:אמריקאיות ממוצא סיני
קטגוריה:אמריקאים ממוצא ספרדי
קטגוריה:אמריקאים ממוצא פיליפיני
קטגוריה:אמריקאיות שנולדו ב-1967
קטגוריה:אמריקאים שנולדו ב-1967
פורט ארין

**פורט ארין** (במאנית: **Purt Çhiarn** - 'נמל האדון' או במקור 'נמל אירי') הוא כפר על חוף הים בדרום-מערב האי מאן, בקהילה ההיסטורית של רושן. מקום זה היה בעבר אתר נופש על חוף הים לפני שקיעת סחר התיירים. מבחינה מנהלית הוא מוגדר כמחוז כפר, עם מועצת נציבים משלו. המחוז משתרע על פני קילומטר רבוע אחד, והוא צמוד לפורט סנט מרי מדרום מזרח; החלק העיקרי של מחוז ארבורי ורושן מצפון וממזרח; הים ממערב; ומובלעת של מחוז ארבורי ורושן (כולל הכפר קרגניש) מדרום. לאחר הרחבת מגורים לאחרונה, היישוב נמצא כעת בסמוך לזה של פורט סנט מרי, וב-18 ביולי 2018 אישר טינוולד חקירה ציבורית בנוגע להרחבה המוצעת של גבול המחוז לכלול חלק מהרחבה זו.

הכפר הוא עיר תאומה של לאטור-דה-פרנס.

## היסטוריה
שובר הגלים החיצוני, הנראה בשפל בלבד, היה פרויקט נטוש שנבנה ב-1863 באמצעות מסילת שוברי הגלים של פורט ארין וראה את קטר הקיטור הראשון בשימוש באי; סערה קשה של 1884 הרסה מאוחר יותר את שובר הגלים והוא מעולם לא נבנה מחדש. כיום, מצוף סימון מראה את היקף שובר הגלים, ועדיין ניתן להבחין בבירור בקצה היבשה. מצפון-מזרח, על יד כביש A7, נמצאים שרידי עפר של טירת מוטות וביילי הידועה בשם Cronk Howe Mooar, אולי האתר של ביצור עץ שנבנה על ידי מגנוס השלישי בערך ב-1100.

המבנה העתיק ביותר בכפר מכונה "קוטג' לבן" או "קוטג' של כריסטיאן"; הוא נבנה על ידי ויליאם כריסטיאן ומשפחתו בשנת 1781. המשפחה הנוצרית עדיין הבעלים של הקוטג' היום.

במהלך מלחמת העולם השנייה היה הכפר מקום מחנה המעצר לנשים פורט ארין.

## קישורים חיצוניים

קטגוריה:האי מאן
ולטר בורמייסטר

**ולטר בורמייסטר** (בגרמנית: **Walter Burmeister**; 14 בנובמבר 1894, אולריכסהוסן **–** 23 בפברואר 1980) היה תאורטיקן גזע נאצי גרמני. 

## חייו
בורמייסטר הוא בנו של מפקח אחוזה, למד בבית הספר התיכון קרולינום בנוישטרליץ. הוא הוכשר כמורה בנויקלוסטר ב-1914. הכשרת המורים שלו נקטעה בעקבות שירותו הצבאי במלחמת העולם הראשונה, בה נפצע מספר פעמים. לאחר תום המלחמה השלים את הכשרת המורים. הוא עבד כמורה בלוסטן (Lohsten) ומשנת 1928, בוויסמר. בורמייסטר הפך למנהל בבית הספר העל-יסודי בוויסמר ומשנת 1939 היה חבר מועצת בית הספר בנוישטרליץ.

## קריירה נאצית
ב-1933, יחד עם היינריך אדלביטל (Eddelbüttel), פרסם ספר לימוד ביולוגיה שהושפע מרעיונות גזע ואאוגניקה נציונל-סוציאליסטים. ב-1 במאי של אותה שנה הצטרף למפלגה הנאצית (מספר חבר 3,520,629)  ולארגון המורים הנאצי (NSLB) בסניף מקלנבורג-ליבק, שם היה עורך ראשי של העיתון האזורי ב-1934. ב-1935 פרסם חיבור בשם "גרמניה והשאלה היהודית". באס אה הגיע לדרגת אוברשרפירר. 

## לאחר המלחמה
לאחר מלחמת העולם השנייה עבד כמורה בסידרדיתמרשן (Süderdithmarschen), ומ-1957 עד פרישתו ב-1960 כיהן כראש בית ספר לבנים במלדורף (Meldorf).

## כתביו
* *Unser Heimatland Mecklenburg - מולדתנו מקלנבורג*, בלץ 1932.
* *Biologielehrbuch - ספר לימוד בביולוגיה* עם היינריך אדלביטל: *חובב הטבע הצעיר*. ברלין 1933.
* *Erbbiologie - ביולוגיה תורשתית*: מהדורה שנייה מתוקנת. ברלין 1934.
* *Deutschland und die Judenfrage - גרמניה ושאלת היהודים.* בתוך עיתון בית ספר מקלנבורג 66/1935, עמ' 469.
* Nutzbringende Kaninchenzucht - גידול ארנבות רווחי, 1937

## ספרות
* Stephan Sehlke: *Pädagogen – Pastoren – Patrioten, Biographisches Handbuch zum Druckgut für Kinder und Jugendliche von Autoren und Illustratoren aus Mecklenburg-Vorpommern bis 1945.* Books on Demand, Norderstedt, 2009, ISBN 978-3-8370-9497-8, S. 64 f.

## הערות שוליים

קטגוריה:גרמנים
קטגוריה:פושעי מלחמה נאצים
קטגוריה:סגל מחנה חלמנו
קטגוריה:גרמנים שנולדו ב-1894
קטגוריה:גרמנים שנפטרו ב-1980
דב וקסמן

**דב וקסמן** (באנגלית: **Dov Waxman**; נולד ב-5 ביוני 1974 בלונדון) הוא סופר, פרשן, פרופסור ללימודי ישראל באוניברסיטת קליפורניה בלוס אנג'לס (UCLA) של קרן רוזלינד וארתור גילברט, ומנהל המרכז לחקר ישראל ב-UCLA על שם יונס וסוריה נזאריאן.

## ביוגרפיה
### חיים מוקדמים וחינוך
נולד וגדל בלונדון, אנגליה. וקסמן למד בבית הספר היהודי כרמל קולג', ולאחר מכן למד לתואר ראשון באוניברסיטת אוקספורד, שם ערך את עיתון הסטודנטים. ב-1996 קיבל תואר ראשון בהצטיינות בפוליטיקה, פילוסופיה וכלכלה מאוניברסיטת אוקספורד. לאחר מכן עשה את לימודיו לתואר שני ביחסים בינלאומיים בבית הספר ללימודים בינלאומיים מתקדמים (SAIS) של אוניברסיטת ג'ונס הופקינס בוושינגטון, שם קיבל תואר שני בהצטיינות בשנת 1998 ותואר דוקטור בהצטיינות בשנת 2002.

### קריירה אקדמית
וקסמן הצטרף למחלקה לממשל במכללת Bowdoin בתור עוזר פרופסור ב-2002. בשנת 2004 הוא עבר לאוניברסיטת העיר ניו יורק, והפך לפרופסור חבר עם קביעות ב-2009. לאחר מכן עבר ב-2014 לאוניברסיטת נורת'איסטרן בבוסטון, שם היה פרופסור למדעי המדינה, עניינים בינלאומיים ולימודי ישראל. הוא גם היה המנהל המשותף של מרכז המזרח התיכון של אוניברסיטת Northeastern ומנהל תוכנית לימודי המזרח התיכון שלה. בין השנים 2016–2019 כיהן כיו"ר הוועדה למודעות לשואה ולרצח עם באוניברסיטת נורת'איסטרן. וקסמן הצטרף לפקולטה של UCLA כפרופסור מן המניין בשנת 2020. הוא מחזיק בקתדרה לחקר ישראל בקרן רוזלינד וארתור גילברט ומנהל את מרכז UCLA Nazarian לחקר ישראל. וקסמן היה גם עמית אורח באוניברסיטת אוקספורד, האוניברסיטה העברית בירושלים, אוניברסיטת בר-אילן, אוניברסיטת תל אביב והאוניברסיטה הטכנית למזרח התיכון בטורקיה. הוא גם עבד כחוקר במרכז למחקרים אסטרטגיים ובינלאומיים (CSIS) בוושינגטון, בין השנים 1997 ל-1999.

בשנים 2005–2015 כיהן וקסמן כחבר הוועד המנהל של האגודה ללימודי ישראל. בין השנים 2005–2010 היה העורך המשנה של כתב העת Israel Studies Forum (כיום Israel Studies Review).

וקסמן הוא מחברם של מאמרים מדעיים רבים וארבעה ספרים. פרשנותו פורסמה בלוס אנג'לס טיימס, הוושינגטון פוסט, הגרדיאן, האטלנטיק, Foreign Policy, הארץ וכלי תקשורת נוספים.

## ספריו
* *The Pursuit of Peace and the Crisis of Israeli Identity: Defending/Defining the Nation,* ניו יורק: פלגרייב מקמילן, 2006.
* *Israel's Palestinians: The Conflict Within,* (בשיתוף עם אילן פלג), הוצאת אוניברסיטת קיימברידג', 2011.
* *Trouble in the Tribe: The American Jewish Conflict over Israel,* הוצאת אוניברסיטת פרינסטון, 2016. 
* *The Israeli-Palestinian Conflict: What Everyone Needs to Know,* אוקספורד: הוצאת אוניברסיטת אוקספורד, 2019.

## הערות שוליים

קטגוריה:לונדון: אישים
קטגוריה:מהגרים מבריטניה לארצות הברית
קטגוריה:בעלי תואר דוקטור מאוניברסיטת ג'ונס הופקינס
קטגוריה:בוגרי אוניברסיטת אוקספורד
קטגוריה:סגל אוניברסיטת קליפורניה בלוס אנג'לס
קטגוריה:חוקרי מדע המדינה אמריקאים
קטגוריה:אמריקאים שנולדו ב-1974
ספנסר גרמר

**ספנסר קארן גרמר** (באנגלית: **Spencer Karen Grammer**; נולדה ב-9 באוקטובר 1983) היא שחקנית אמריקאית. ידועה בעיקר בזכות תפקידיה כקולו של סאמר סמית', בסדרת המדע הבדיוני המצוירת "ריק ומורטי" וכקייסי קרטרייט בסדרת הקומדיה "גריק".

## ביוגרפיה
גרמר נולד בלוס אנג'לס, קליפורניה. היא בתם של השחקן קלסי גרמר ודורין אלדרמן, ונקראה על שם דודתה מצד אביה, קארן, שנרצחה ב-1975. יש לה שישה אחים מצד האב: שלוש אחיות (גריר, מייסון ופיית') ושלושה אחים (ג'וד, גבריאל וג'יימס). יש לה גם אחות מצד האם בשם מדיסון. היא למדה לתואר ראשון במכללת מרימאונט מנהטן שבבניו יורק. וסיימה את לימודיה לתואר שני בבית הספר לאמנויות באוניברסיטת קולומביה בשנת 2023 עם תואר בבימוי.

## קריירה
תפקידה הראשון של גרמר היה בילדותה, כשהופיעה ללא קרדיט בתוכנית "חופשי על הבר", בה כיכב אביה, קלסי גרמר.

התפקיד הראשי הראשון שלה היה קייסי קרטרייט, בסדרה "גריק".

בשנת 2013, כיכבה לצד בלייר אנדרווד בסדרה "איירונסייד", הגרסה המחודשת של סדרת הטלוויזיה הפופולרית משנות ה-60 באותו השם. התוכנית בוטלה לאחר שידור שלושה פרקים. מאז 2013, ספנסר החלה לדבב את הדמות סאמר סמית בסדרת המדע הבדיוני המצוירת "ריק ומורטי". בשנת 2021 היא דיבבה בסדרה "הלוחמת והטרול".

## חיים אישיים
גרמר התחתנה עם ג'יימס הסקת', כבאי, ב-11 בפברואר 2011. באוקטובר 2011 נולד בנם הראשון. בנובמבר 2017, השניים התגרשו.

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:בוגרות מכללת מרימאונט מנהטן
קטגוריה:בוגרות אוניברסיטת קולומביה
קטגוריה:אמריקאיות שנולדו ב-1983
קטגוריה:אמריקאים שנולדו ב-1983
כריסטינה מורפובה

**כריסטינה וסילבה מורפובה** (בבולגרית: **Христина Василева Морфова**; 24 באפריל 1887 – 1 ביוני 1936) הייתה זמרת אופרה ואופרטה בולגרייה. מורפובה הייתה בעלת קול סופרן במנעד של שלוש אוקטבות והופיעה בעיקר בבולגריה ובצ'כוסלובקיה.

## ביוגרפיה
מרופובה נולדה בסטארה זאגורה. ב-1906 סיימה את הקונסרבטוריון של פראג במגמת שירה והחלה בהופעות בברנו ובפראג. ב-1912 שבה לבולגריה והופיעה במסגרת האופרה והבלט הלאומיים בסופיה. בשנים שלאחר מכן חילקה את זמנה בין סופיה לפראג, ונמנתה עם סגל התיאטרון הלאומי של פראג . במהלך שנות ה-20 של המאה ה-20 הופיעה ברחבי אירופה ובכלל זה בלונדון ובפריז. בשלהי שנות ה-20 שבה לבולגריה.

מראשית שנות ה-30 של המאה ה-20 ולמשך מספר שנים, הופיעה גם עם מקהלת צדיקוב תחת משה צדיקוב והשתתפה עמה בשורה ארוכה של קונצרטים ברחבי בולגריה וביוגוסלביה. מורפובה לימדה באקדמיה למוזיקה הבולגרית , נמנתה עם הסגל הקבוע של האופרה והבלט הלאומיים בסופיה וביצעה כ-40 תפקידים באופרות שונות לאורך השנים. מנעדה הקולי אפשר לה לבצע תפקידי סופרן ומצו סופרן.

ב-1936 נהרגה כריסטינה מורפובה בתאונת דרכים, והובאה למנוחות בבית הקברות המרכזי בסופיה. רחובות בסופיה, וארנה וסטארה זאגורה נושאים את שמה.

## קישורים חיצוניים

## הערות שוליים

קטגוריה:זמרות אופרה
קטגוריה:זמרות סופרן
קטגוריה:אישים הקבורים בבית הקברות המרכזי בסופיה
קטגוריה:זמרות בולגריות
קטגוריה:ילידי 1889
קטגוריה:נפטרים ב-1936
פילקובו

**פילקובו** (בסלובקית: **Fiľakovo**; בהונגרית: **Fülek**; בגרמנית: **Fülleck**; בטורקית: **Filek**) היא עיירה במחוז באנסקה ביסטריצה בדרום מרכז סלובקיה. מבחינה היסטורית שכנה במחוז נוגראד (Nógrád), נובוהרד (Novohrad).

## גאוגרפיה
פילקובו שוכנת בגבעות קרובה ורצ'ובינה (Crová vrchovina), בעמק נחל בלינה, 20 ק"מ מהעיר שלגוטריאן בהונגריה, 85 ק"מ מבאנסקה ביסטריצה, 150 ק"מ מקושיצה ו-220 ק"מ מברטיסלבה.

## היסטוריה
התיעוד הכתוב הראשון של העיירה, יחד עם טירת פילקובו, הוא משנת 1242, אז עמדה הטירה בפני הפלישות המונגוליות. היא מוזכרת בשנת 1246 בשם הטורקי פילק (Filek). בשנת 1423 קיבלה העיירה זכויות עיר. בשנת 1553 נכבשה העיר עם הטירה על ידי הטורקים והייתה מקום מושבו של סנג'ק עד 1593, אז נכבשה מחדש על ידי הונגריה. היא נכבשה שוב על ידי העות'מאנים בשנת 1662 והעיר והטירה נשרפו בשנת 1682 על ידי כוחותיו של אימרה טקלי. העיר הועברה לאוסטרים ב-1686. לפני הקמת צ'כוסלובקיה העצמאית ב-1918, היא הייתה חלק ממחוז נוגראד בממלכת הונגריה ושבה והשתייכה להונגריה מ-1938 עד 1945 כתוצאה מבוררות וינה הראשונה.

## דמוגרפיה
לפי מפקד האוכלוסין של 2001, הקבוצות האתניות כללו 64% הונגרים, 30% סלובקים ו-4% צוענים. הרכב הדת היה: 77% קתולים, 11% ללא דת, 3% לא צוינה דת, ואחרים.

## אישים
* שאנדור ביכלר, רב, היסטוריון
* פרנק לואי, איש עסקים אוסטרלי
* אלן וילהאן, מוזיקאי
* ויקה קרקס, שחקנית

## גלריה

קובץ:Fulekcivertanlegi.jpg|טקסט=Aerial photography of the castle|צילום אווירי של הטירה
קובץ:Fulekcivertanlegi2.jpg
קובץ:Fülek_vár.jpg
קובץ:Fiľakovo_castle,_Slovakia.jpg|טקסט=Fiľakovo castle.|טירת פילקובו
קובץ:Fiľakovo_viewed_from_the_castle.jpg|טקסט=Fiľakovo viewed from the castle.|פילקובו נשקפת מהטירה.


## משאבים גנאלוגיים
הרישומים למחקר גנאלוגי זמינים בארכיון המדינה "סטאטני ארכיון בבנסקה ביסטריצה, סלובקיה"
* רישומי הכנסייה הרומית-קתולית (לידות/נישואין/פטירות): 1700-1893 (קהילה א')
* רישומי הכנסייה הלותרנית (לידות/נישואים/פטירות): 1783-1895 (קהילה ב')
* רישומי כנסייה מחודשים (לידות/נישואין/פטירות): 1800-1895 (קהילה ב')

## קישורים חיצוניים

* 
* שמות משפחה של תושבי פילקובו

## הערות שוליים

קטגוריה:סלובקיה: ערים
הטבחית מקסטמאר

**הטבחית מקסטמאר** (בספרדית: **La cocinera de Castamar**) היא סדרת טלוויזיה ספרדית. הסדרה היא דרמה תקופתית המבוססת על הספר "הטבחית מקסטמאר" מאת פרננדו ג'יי מוניז בכיכובם של מישל ג'נר ורוברטו אנריקז. העלילה מתרחשת במדריד של תחילת המאה ה-18 ובמרכזה סיפור אהבה בין טבחית הסובלת מאגורפוביה לאציל אלמן. הסדרה הופקה על ידי חברת ההפקה Buendía Estudios ועלתה לשידור במקור בשירותי הזרמת המדיה Atresplayer Premium בפברואר 2021.

הסדרה שודרה גם בערוץ החינמי הספרדי אנטנה 3 החל מאפריל 2021 ובמקביל בפלטפורמה של נטפליקס.

## תקציר
הסיפור מתרחש בשנת 1720 באזור מדריד בתקופת בה היה פליפה החמישי מלך ספרד. לאחר שאיבדה את אביה, קלרה בלמונטה מפתחת אגורפוביה ומוצאת עבודה כטבחית באחוזתו של הדוכס מקסטמאר, שם כשהיא ספונה במטבחים היא מרגישה בטוחה. הדוכס עצמו מתמודד עם הטרגדיה של מות אשתו ההרה.

## הפקה
[ממוזער| [ארמון אינפנטה דון לואיס (Boadilla del Monte)|ארמון האינפנטה דון לואיס בבואדייה דל מונטה שימש כשחזור של אחוזת קסטמאר הבדיונית]]
הסדרה היא עיבוד לרומן בעל אותו השם מאת פרננדו ג'יי מוניז. צילומי החוץ של הסדרה נעשו במיקומים שונים במדריד, סגוביה וקואנקה. צילומי מבנה אחוזת הדוכס נערכו ביישוב בואדייה דל מונטה. הצילומים ארכו ארבעה חודשים והסתיימו בדצמבר 2020. הסדרה מורכבת מ-12 פרקים באורך של 50 דקות.

## הפצה
הסדרה שודרה לראשונה ב-21 בפברואר 2021. השידור החינמי בספרד בערוץ אנטנה 3 החל ב-8 באפריל 2021 ונמשך כחודשיים וחצי והשיג נתוני רייטינג טובים יחסית (11.8% מנתח קהל).

## עלילה
דייגו ואלבה, צמד אצילים ספרדים, חיים את סגנון החיים האריסטוקרטי שאפיין את משפחות האצולה של מדריד במאה ה–18. אלבה היא אישה יפה ומסורה, דייגו הוא גברי ובעל ממון ונכסים. הם רוכבים על סוסים יחד ויום אחד בעת הרכיבה בעודם משקיפים על שטחי האחוזה הנרחבים שלהם, אלבה מבשרת לדייגו שהיא בהיריון. מיד לאחר שהוא מקבל את הבשורה ומזהיר אותה מפני רכיבה פרועה על גב סוס, היא נופלת מגבו של אותו הסוס ומתה. בהמשך השניים מתמודדים עם תככים ומזימות מצד מקורבי האחוזה ומצד חבריהם.

## קישורים חיצוניים
* 

## הערות שוליים

קטגוריה:תוכניות טלוויזיה בשפה הספרדית
קטגוריה:דרמה
השביט הגדול של ינואר 1910

**השביט הגדול של ינואר 1910**, שסומן רשמית **C/1910 A1,** ולעיתים מכונה **שביט אור-היום (Daylight Comet)**, היה שביט גדול שהופיע בינואר 1910. השביט היה גלוי לעין בלתי מזוינת כאשר הבחינו בו לראשונה, ואנשים רבים "גילו" אותו באופן עצמאי. בשיא בהירותו, הוא היה בהיר מכוכב הלכת נוגה, וייתכן שהיה השביט הבהיר ביותר במאה ה-20.

## גילוי
ב-17 בדצמבר 1909 השביט הגיע לניגו שמש במרחק של מעלה אחת מהשמש, כשהוא עדיין היה במרחק של כיחידה אסטרונומית אחת מהשמש. בינואר 1910 התבהר השביט באופן פתאומי למדי, ונראה בתחילה מחצי הכדור הדרומי בלבד. "בעוד שאנשים רבים תבעו לעצמם את התואר 'מגלה השביט', ככל הנראה הראשונים לזהותו היו כורי יהלומים מטרנסוואל, דרום אפריקה, לפני עלות השחר ב-12 בינואר 1910. השביט היה אז אובייקט בולט לעין בלתי מזוינת, עם בהירות נראית 1- ונטייה של 29- (כלומר, שנצפה באופן מיטבי מחצי הכדור הדרומי).

האסטרונום הסקוטי רוברט אינס היה הראשון לחקור את השביט ב-17 בינואר. זאת הודות להודעה שקיבל יומיים קודם מעורך עיתון ביוהנסבורג.

השביט הגיע לפריהליון ב-17 בינואר, ובאותו זמן הוא נראה באור יום בעין בלתי מזוינת, בבהירות נראית 5-. הוא הגיע לניגוד שמש בפעם השנייה ב-18 בינואר 1910. ב-20 בינואר החל השביט להראות בשמי הערב לצופים מחצי הכדור הצפוני, כשהוא הולך ומצפין. השביט היה בהיר יותר מנוגה, וניתן היה להבחי בזנב באורך של כ-10 מעלות, אף על פי שהשמיים היו עדיין מוארים בשאריות של אור השמש. בסוף ינואר ובתחילת פברואר הגיע השביט למלוא תפארתו. בשלב זה הוא היה ממוקם בין קבוצות הכוכבים דלי ופגסוס. הילת השביט נראתה בבירור כאובייקט ערפילי בבהירות 3, וזנב השביט היה בהיר, ארוך מאוד (כ-50 מעלות) ומעט מעוקל.

## שביט האלי ושביט אור-היום
בשנת 1910 נרשמה התעניינות תקשורתית ניכרת לקראת שובו של שביט האלי, שהיה צפוי להגיע לפריהליון ב-20 באפריל. הופעתו של שביט אור-היום מספר חודשים קודם לכן באה בהפתעה, ועשתה רושם חזק ביותר על הציבור, שהמתין להגעתו של האלי. כאשר האלי חזר שוב ב-1986, אנשים מבוגרים רבים דיווחו על כך שראו אותו ב-1910, כשהם מתייחסים למעשה להופעתו של שביט אור-היום.

בשל "שגיאה טלפונית", השביט כונה בתחילה "השביט של דרייק". לאחר שהשגיאה התגלתה, הוא כונה בעיתונות "שביט אור היום", מכיוון שהגילוי לא נזקף לזכותו של איש.

## בהלה
עיתונים בערים שונות דיווחו על אנשים שנבהלו מהופעת השביט. המורנינג-פוסט מקמדן, ניו ג'רזי, דיווח כי בהלה דומה התעוררה בעברו כאשר הופיעו שביטים. רבים בקוריאה חשבו שהשביט יהרוג את כולם. חלקם הפסיקו ללכת לעבודה, ורק אכלו ושתו וחיכו לסוף העולם.

## ראו גם
* שביט גדול

## קישורים חיצוניים

## הערות שוליים

קטגוריה:שביטים
קטגוריה:1910 במדע
Killing in the Name

"**Killing in the Name**" הוא שיר של להקת הראפ מטאל/מטאל אלטרנטיבי האמריקאית Rage Against the Machine, אשר נכלל באלבום הבכורה של הלהקה משנת 1992.

זהו אחד השירים הפופולריים ביותר של הלהקה, והוא נכלל לעיתים רבות ברשימות של שירי הרוק המשפיעים ביותר של שנות ה-90.

השיר עוסק בהתנגדותה של הלהקה לגזענות ממסדית, לאלימות משטרתית ולניצול לרעה של כוח. מילות השיר נכתבו על ידי סולן הלהקה זאק דה לה רושה בהשראת תקרית הכאת רודני קינג ומהומות בלוס אנג'לס ב-1992. את המוזיקה של השיר הלחין הגיטריסט טום מורלו.

עם פרסומו הגיע השיר למקום ה-25 במצעד הסינגלים הבריטי. בשנת 2009, בעקבות קמפיין ציבורי במחאה על תוכנית הכישרונות הבריטית "אקס פקטור", הצליח השיר ללהגיע לצמרת המצעד הבריטי בחג המולד.

## וידאו קליפ
הווידאו קליפ של השיר, בבימויו של פיטר גדעון, כלל אוסף של קטעי וידאו שצולמו בהופעות הלהקה.

## מבצעים
* זאק דה לה רוחה – שירה
* טום מורלו - גיטרה
* טים קומרפורד - גיטרה בס, קולות רקע
* בראד וילק - תופים

## מיקומי שיא
### בשנת 1993

### בשנים 2009 עד 2010

## קישורים חיצוניים

קטגוריה:שירי 1992
קטגוריה:סינגלי בכורה מ-1992
קטגוריה:שירים באנגלית
קטגוריה:שירי מחאה
קטגוריה:שירים נגד קפיטליזם
קטגוריה:שירים על אלימות משטרתית
קטגוריה:שירים על שוטרים
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת אפיק רקורדס
כלב ציפורים

ממוזער|300x300 פיקסלים|אדם הולך עם כלב ציפורים ספנייל
**כלב ציפורים** או **כלבי אקדח**  הם סוג של כלבי ציד המיועדים לסייע לציידים באיתור ובחילוץ ציד, בעיקר עופות שנורים במהלך מעופם. כלבי ציפורים מאופיינים ביכולתם לעבוד לצד נשק חם כלבי ציפורים מחולקים לשלוש קבוצות עיקריות: כלבי מצביעים ורטריברים, סטרים וספניאלים, וכלבי מים.

## סוגים
ישנם מספר גזעים המשמשים ככלבי ציפורים עם מערכות מיומנויות אינסטינקטיביות שונות עבור כל אחד.

## הערות שוליים

קטגוריה:סוגי כלבים
קטגוריה:ציד
רנה פפיפר

**רנה פפיפר** (בגרמנית: **Rena Pfiffer**; 5 באוקטובר 1893 – 8 באוקטובר 1943) הייתה זמרת אופרה ואופרטה יהודייה ילידת פולין. היא הייתה בעלת קול סופרן ומזוהה בעיקר עם הפולקסאופר של וינה. בהמשך עברה לקופנהגן בירת דנמרק. ב-1943 נורתה למוות במהלך הברחת יהודי דנמרק לשוודיה.

## ביוגרפיה
רנה פפיפר נולדה ב-1893 בהורודנקה, אשר הייתה נתונה לשליטת האימפריה האוסטרו-הונגרית, למשפחה יהודית. היא רכשה השכלה מוזיקלית בשירה בלביב ובהמשך בווינה. ב-1919 הצטרפה לסגל זמרי הפולקסאופר של וינה והופיעה בדרזדן, סופיה, ורשה, לביב ובודפשט.

בשלהי שנות ה-20 של המאה ה-20 וראשית שנות ה-30 הופיעה מספר פעמים גם עם מקהלת צדיקוב תחת משה צדיקוב והשתתפה עמה בשורת קונצרטים ברחבי בולגריה וביוגוסלביה.

היא הופיעה ברסיטלים גם בארצות הברית ובקנדה, ומקצת מהופעותיה הוקלטו. ב-1939 ביקרה בארץ ישראל והשתתפה בקונצרטים ובהופעות רדיו.

פפיפר נישאה פעמיים. בעלה הראשון היה גבריאל לקס, ולזוג נולדה בת בשם ליליאנה (לילי גרינהם ), שהייתה אמנית. בעלה השני היה זמר דני בשם ינס אגון כריסטיאן מדסן (בדנית: Jens Egon Christian Madsen), עמו עברה להתגורר בקופנהגן. במהלך מלחמת העולם השנייה נכבשה דנמרק על ידי גרמניה הנאצית, והחלה רדיפת היהודים שם. רנה פפיפר נורתה על ידי משתף פעולה דני במהלך מבצע הברחת יהודי דנמרק לשוודיה, כאשר המתינה בנקודת מפגש באחד מפרוורי קופנהגן. היא נפצעה קשה ומאוחר יותר מתה מפצעיה. ב-1949, היורה, הנס מיקאל דיל (בדנית: Hans Michael Deal), הועמד לדין, נדון ל-20 שנות מאסר, אך זכה לחנינה כעבור 5 שנים.

## קישורים חיצוניים
* רנה פפיפר דיסקוגרפיה, באתר אוניברסיטת קליפורניה בסנטה ברברה
* 

## הערות שוליים

קטגוריה:זמרות אופרה
קטגוריה:זמרות סופרן
קטגוריה:זמרי אופרה יהודים
קטגוריה:מוזיקאים שנספו בשואה
קטגוריה:דנים במלחמת העולם השנייה
קטגוריה:ילידות 1893
קטגוריה:פולנים שנולדו ב-1893
קטגוריה:פולניות שנפטרו ב-1943
קטגוריה:פולנים שנפטרו ב-1943
אישטוואן מודי

**אישטוואן מודי** (באנגלית: **Istvan Mody**, נולד: 15 במרץ 1957) הוא פרופסור לנוירולוגיה ופיזיולוגיה באוניברסיטת קליפורניה בלוס אנג'לס.

## קורות חיים
מודי נולד ב-1957 בטרגו מורש, טרנסילבניה, רומניה, למשפחה מבני המיעוט ההונגרי. סיים תואר ראשון באוניברסיטת טרגו מורש  ואחר כך המשיך ללמוד לתואר שני ושלישי בוונקובר, קנדה. למד פוסט דוקטורט במינכן ובטורונטו ואז עבר לארצות הברית והחל ללמד באוניברסיטת סטנפורד (1988-1993) ובדאלאס (1993-1995). מ-1995 עד היום (עם הפסקה קצרה בבון, גרמניה) הוא מלמד בבית הספר לרפואה של אוניברסיטת קליפורניה בלוס אנג'לס ואף היה ראש החוג לנוירולוגיה.

חבר האקדמיה ההונגרית למדעים מאז 2001 וקיבל מנשיא הונגריה את אות מסדר הכבוד ההונגרי (Commander's Cross) ב-2018.

נכון לאוקטובר 2021 כתב או השתתף בכתיבת לפחות 292 מאמרים מדעיים.

ממוזער|גלי גמא
במאמר שהתפרסם באוגוסט 2024 טען שגילה מולקולה, אותה הוא כינה DDL-920, שהצליחה לשפר זיכרון במודל של מחלת אלצהיימר בעכברים. הצוות של מודי התמקד בתאי מוח ספציפיים הידועים ביכולתם ליצור גלי גמא , שהם גלי מוח בטווח התדרים 30–100 הרץ, הקשורים לפעילות מוחית קוגניטיבית כמו זיכרון פעיל, תשומת לב וקיבוץ של תפיסות שונות, ועל כן חיוניים לזיכרון וליכולות הקוגניטיביות. אצל חולי אלצהיימר יש ירידה בגלי גמא. המחקר של מודי הראה כי המולקולה DDL-920 מגבירה את גלי הגמא בתאי המוח הרלוונטיים, ועכברי מודל של מחלת אלצהיימר בני 3 עד 4 חודשים שקיבלו את המולקולה במשך שבועיים, שיפרו את ביצועיהם במבוך בארנס .

## לקריאה נוספת
* אישטוואן מודי, **Cortical Neuron**, Oxford University Press, 1995

## קישורים חיצוניים
* "DDL-920: Scientists discover compound that restores lost memories in Alzheimer’s model", באתר PsyPost, 11 באוגוסט 2024

## הערות שוליים

קטגוריה:נוירולוגים אמריקאים
קטגוריה:פיזיולוגים אמריקאים
קטגוריה:סגל אוניברסיטת קליפורניה בלוס אנג'לס
קטגוריה:אמריקאים ממוצא הונגרי
קטגוריה:מהגרים מרומניה לארצות הברית
קטגוריה:חברי האקדמיה ההונגרית למדעים
מפלצות ABC

**מפלצות ABC**, או **מפלצות ה-ABC** (באנגלית: **ABC Monsters**) היא סדרת טלוויזיה מונפשת מלזית-סינית חינוכית לילדים, שנועדה ללמד אנגלית. הסדרה נוצרה על ידי החברה הסינית . בדרום מזרח אסיה הסדרה שודרה בקרטון נטרוק בשנת 2010, בישראל משודרת הסדרה בערוץ A+. הסדרה בת עונה 1 ו-26 פרקים באורך 22 דקות.

שיר הפתיחה בדיבוב העברי בוצע על ידי הילה מערבי, השירים בסדרה בוצעו על ידי אלונה אלכסנדר, דור סורגו תרגם את השירים ומעיין קראים ניהלה את המוזיקה.

## עלילה
בכל פרק בורחת מפלצת אחת מחבורת המפלצות של ה-ABC יברח ואליס, בריין וצ'רי ברי יצטרכו לתפוס אותה.

## דמויות
* **מפלצות ה - ABC** (**ABC Monsters**): חבורה של 26 מפלצות בצורת אותיות ABC, אחד מהם בורח בכל פרק.
* **אליס** (**Alice**): נסיכה לבושה בוורוד, אוהבת לעזור לאנשים במהלך החיפוש.
* **בריין** (**Brian**): ילד לבוש בכחול, אוהב לגלות רמזים ותשובות במהלך החיפוש.
* **צ'רי ברי** (**Cherry Berry**): פייה אשר מלווה את אליס ובריין במהלך החיפוש.
* **המלך מילולי** (**King Wordy**): מלך, אביהם של אליס, בריין וצ'רי ברי.
* **המלכה קשקוש** (**Queen Scribble**): מלכה, אמם של אליס, בריין וצ'רי ברי.

## מדבבים
הדיבוב העברי הופק על ידי הדס מוזס ובוים על ידי מעיין קראים.

## קישורים חיצוניים

* 

קטגוריה:ערוץ לגדול חכם סדרות
קטגוריה:סדרות טלוויזיה לילדים
מצר ננטקט

[ממוזער|מצר ננטקט בין האי ננטקט מדרום, ל[קייפ קוד מצפון.]]
**מצר ננטקט** (באנגלית: **Nantucket Sound**) הוא מצר באוקיינוס האטלנטי מול חופי מדינת מסצ'וסטס בארצות הברית. אורכו 48 ק"מ ורוחבו 40 ק"מ. הוא תַּחוּם על ידי קייפ קוד בצפון, האי ננטקט בדרום, והאי מרתה'ס ויניארד במערב. בין קייפ קוד למרתה'ס ויניארד הוא מחובר למצר ויניארד. הנמלים במצר ננטקט כוללים את נמל ננטקט ואת נמל הָאיֶינִיס, מסצ'וסטס.

## בעלי חיים
המצר מהווה בית גידול ימי משמעותי עבור מגוון מינים חשובים מבחינה אקולוגית וכלכלית. יש לו חשיבות מיוחדת עבור כמה מינים של חיות בר המוגנות פדרלית, ומגוון סוגי דגה בעלי ערך מסחרי ותיירותי. המצר ממוקם במפגש של זרמי לברדור הקרים וזרם הגולף החם. זה יוצר בית גידול חוף ייחודי, המייצג את הטווח הדרומי עבור מינים צפוניים של האוקיינוס האטלנטי, ואת הטווח הצפוני עבור מינים מיד-אטלנטיים. במצר יש מגוון ביולוגי רב, והוא מכיל בתי גידול שנעים בין ים פתוח לביצות מלח, כמו גם חופי מים חמים בחופי הכף והאיים. העובדה שהמצר פתוח מאד לאוקיינוס, מביאה יונקים ימיים מסוגים שונים גם למצר.

## היווצרות המצר והאיים
היווצרות המצר והאיים שמסביבו קשורים באותו תהליך. מדובר בשכבת הקרח של לורנטייד שלפני כ-25,000 שנה התפשטה ל"שמיכה" של אלפי קילומטרים רבועים של קנדה וארצות הברית. הקצה הדרומי שלה הגיע בערך למקום בו שוכנים כיום מרתה'ס ויניארד, ננטקט, בלוק איילנד ולונג איילנד. עובי של קילומטר עד שני קילומטרים של שכבת הקרח נעה דרומה על פני הנוף הקדום, והביאה עימה סלעים גדולים, אבנים וחול שגרף. כשהקצה הדרומי שלו נמס, שוחררו כמויות אדירות של מי נמס ופסולת סלעית, ויצרו את מרתה'ס ויניארד, ננטקט והאיים האחרים. פני הים שהיו נמוכים בכ-122 מ' ממה שהוא היום, עלו שוב, והתפתחו סביבות שפכים של נהרות שערוציהם נחרצו על ידי זיזים של הקרחון וכן וחופים וביצות מלח.
## תחבורה ימית
התעשייה המשגשגת של אמריקה של סוף המאה ה-19 העלתה את מצרי ויניארד וננטקט לנתיבי המים העמוסים ביותר, לפי הערכות מסוימות במקום השני אחרי תעלת למאנש במונחים של תנועה ימית. ברם לאחר פתיחת תעלת קייפ קוד, היקף התנועה ירד דרמטית, עלה שוב בשנות ה-30 של המאה ה-20, וירדה שוב דרמטית עם פרוץ מלחמת העולם השנייה. כיום נמל ננטקט ממוקם לאורך החוף הצפוני של האי ננטקט, היינו בתוך המצר. הנמל מהווה אתר נופש בולט. הוא משמש באופן קבוע לתנועת מכליות חוף קטנות ומעבורות המובילות נוסעים, כלי רכב ומטען כללי בין היבשת לננטקט. הנמל מושך אליו גם עיסוקי פנאי רבים, ומשמש כנמל מקלט לספינות דיג באוקיינוס, וסירות אחרות. תחנת משמר החופים של ארצות הברית ממוקמת בברנט פוינט, גם כן על חוף המצר, בסמוך למגדלור הנושא שם זה.

## ראו גם
* גאוגרפיה של מצרים ומפרצים באזור לונג איילנד רבתי

## קישורים חיצוניים

## הערות שוליים

קטגוריה:מצרי ים באוקיינוס האטלנטי
קטגוריה:מסצ'וסטס: גאוגרפיה
קטגוריה:לונג איילנד
דיקסון הול לואיס

**דיקסון הול לואיס** (באנגלית: **Dixon Hall Lewis**; 10 באוגוסט 1802 – 25 באוקטובר 1848) היה פוליטיקאי אמריקאי שכיהן כחבר בית הנבחרים וכסנאטור מטעם אלבמה.

## ביוגרפיה
לואיס נולד ב-10 באוגוסט 1802 במטע בוטוויק, מחוז דינווידי, וירג'יניה, ועבר בשנת 1806 עם הוריו למחוז הנקוק, ג'ורג'יה. בשנת 1820 השלים את לימודיו באקדמיית מאונט ציון ומכללת קרוליינה הדרומית בקולומביה. באותה שנה עבר למחוז אוטוגה, אלבמה, שם למד משפטים וב-1823 התקבל ללשכת עורכי הדין. באותה שנה בנה בית ("Old Homestead") בעיירה לואונדסבורו, אלבמה, עשרים מייל מערבית לבירת המדינה במונטגומרי. הוא החל לעסוק בעריכת דין במונטגומרי ונבחר בשנת 1826 כחבר בבית הנבחרים של אלבמה, תפקיד בו כיהן עד 1828. הוא נבחר כחבר המפלגה הדמוקרטית התומך בזכויות המדינות לבית הנבחרים של ארצות הברית וכיהן בקונגרס ה-21 ובשבעת הקונגרסים הבאים, מ-4 במרץ 1829 עד 22 באפריל 1844, כאשר התפטר מתפקידו כדי לתפוס את מושבו בסנאט. בין השנים 1831 ל-1835 כיהן כיושב ראש ועדת בית הנבחרים לענייני אינדיאנים. הוא כמעט נבחר ליושב ראש הבית בקונגרס ה-26, וקיבל 113 קולות בהצבעה ה-8, רק ארבעה קולות פחות מ-117 הדרושים על מנת להיבחר. רוברט מ. ט. האנטר נבחר בהצבעה ה-11.
ימין|ממוזער|220x220 פיקסלים| ביתו של דיקסון ה. לואיס בלאונדסבורו, אלבמה, 1935
בשנת 1844 מונה לואיס על ידי גיסו המושל בנג'מין פיצפטריק כחבר הסנאט של ארצות הברית כדי למלא את המושב שהתפנה בעקבות התפטרותו של ויליאם ר. קינג. הוא נבחר מחדש כמועמד הדמוקרטי ב-1847 וכיהן מ-22 באפריל 1844 ועד מותו בעיר ניו יורק ב-25 באוקטובר 1848. בסנאט כיהן כיושב ראש ועדת הכספים בין השנים 1845–1847. בשנת 1847 מונה לחבר בוועד המבקרים של ווסט פוינט. כמו כן, בשנת 1847 הוא קנה בבולטימור "כושים בשווי חמישה עשר או עשרים אלף דולר לשימוש שלו ושל בנו, במטעים שלהם, בבית".

כדמות שמנה להפליא, לואיס היה ידוע במשקל של עד 500 פאונד (227 ק"ג), מה שהפך אותו לחבר הקונגרס השמן ביותר אי פעם. מושב שנבנה במיוחד סופק בחדרי הסנאט עבורו, והכרכרה שלו הייתה מצוידת בקפיצי מתלים כבדים בצורה יוצאת דופן. לפי הפרסום של פרויקט הכותבים הפדרלי של מינהל קידום העבודות, *Alabama: A Guide to the Deep South*, שנינות פופולרית בקרב עמיתיו של לואיס הייתה ההבחנה שלאלבמה יש את הנציגות הגדולה ביותר מכל מדינה.

לואיס נקבר בבית הקברות גרין-ווד בברוקלין, ניו יורק.

## קישורים חיצוניים

* 
* 

## הערות שוליים

קטגוריה:אמריקאים ילידי וירג'יניה
קטגוריה:בוגרי אוניברסיטת קרוליינה הדרומית
קטגוריה:עורכי דין אמריקאים במאה ה-19
קטגוריה:אמריקאים ממוצא ולשי
קטגוריה:חברי הסנאט של ארצות הברית מאלבמה
קטגוריה:סנאטורים חברי המפלגה הדמוקרטית
קטגוריה:חברי בית הנבחרים של ארצות הברית מאלבמה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1802
קטגוריה:אמריקאים שנפטרו ב-1848